**MŰVÉSZETI PÁLYÁZATI KIÍRÁS**

 A BTM – Budapest Galéria

 (1036 Budapest, Lajos utca 158.)

nyilvános művészeti pályázatot ír ki

a Fővárosi Önkormányzat

megbízásából

**az Árpád Gimnázium előtti zöldterület, III. kerület Katinyi mártírok parkjába állítandó, Árpád fejedelmet ábrázoló vagy őrá utaló köztéri szobrászati (képzőművészeti) alkotás tárgyában**

2018

**1. A kiíró megnevezése**

Apályázat kiírója, lebonyolítója a Budapest Történeti Múzeum- Budapest Galéria (**BTM – Budapest Galéria)**,

kezdeményezője és költségviselője a **Fővárosi Önkormányzat** (továbbiakban: Megbízó) (Engedélyokirat száma: 7303.).

Kapcsolattartók:

Szerdahelyi Márk osztályvezető, művészettörténész

Tel.: +36 20/222 7709, szerdahelyi.mark@mail.btm.hu

Matzon Gertrúd, mérnök

Tel: +36 30/540 2115, matzon.gertrud@mail.btm.hu

**2. A pályázat célja, tárgya és anyaga**

A Megbízó fontosnak tartja történelmünk meghatározó vezetőiről emléket állítani. Óbuda ezen területe a Főváros olyan része, ahol nem található magyar történelmi személyiséghez kapcsolódó emlékmű, elhelyezkedése azonban alkalmassá teszi ilyen szobormű befogadására.

A pályázat célja az Árpád Gimnázium előtti zöldterület, a III. kerület Katinyi mártírok parkjában felállítandó Árpád fejedelmet ábrázoló vagy őrá utaló köztéri szobrászati (képzőművészeti) alkotás létrehozása.

A műalkotás megvalósításához felhasznált anyagra vonatkozóan megkötés nincs, a tervezés során azonban figyelembe kell venni, hogy a választott anyag tartós kültéri felállításra alkalmas legyen.

**A teljes megvalósításra** – beleértve a tervezést, kivitelezést, felállítást és a honoráriumot – **maximum** **bruttó 30 millió Ft áll rendelkezésre két részletben.**

**A terület tulajdonosa Budapest Főváros III. kerület Óbuda-Békásmegyer Önkormányzata, így az állandó szoborelhelyezéshez a III. kerületi Képviselő Testülete döntése szükséges, amelynek beszerzéséről a Megbízó gondoskodik.**

**A további szükséges engedélyek, hozzájárulások** **beszerzése a BTM –** **Budapest Galériával közösen történik, azok költségéről a BTM –** **Budapest Galéria gondoskodik.**

További információk a Budapest Galéria honlapján: <http://budapestgaleria.hu/_/palyazatok-kozter/>

Letölthető melléklet:

* helyszínrajz

Egyéb információ:

* a BTM-Budapest Galéria kapcsolattartóitól kapható

**3. A pályázat jellege és a pályázók köre**

**3.1. A pályázat nyilvános művészeti pályázat.**

**3.2. A pályázók köre**

**A Megbízó művészek, vagy alkotócsoportok részvételét várja:**

**–** akik a jelen kiírásban meghirdetett feladat megvalósítására vállalkoznak, a köztéri szobrászati alkotás megtervezésétől a felállítási munkák kíséréséig,

**–** akik a pályázat benyújtásával a pályázati kiírás feltételeit magukra nézve kötelezőnek fogadják el.

Nem indulhat a pályázaton az a személy, aki:

**–** a Bíráló Bizottságtagja,

**–** a döntésben résztvevők hozzátartozója, vagy aki a döntéshozók részvételével működő gazdálkodó szervezettel áll munkaviszonyban, vagy munkavégzésre irányuló egyéb jogviszonyban, illetve ugyanilyen gazdálkodó szervezetben tulajdoni részesedéssel rendelkezik.

**3.3. Részvételi feltétel**

**A pályázó a pályázat határidőre történő benyújtásával vállalja:**

**–** nyertes pályázat esetén a műalkotás határidőre történő átadását

**–** nyertes pályázat esetén a pályamű kivitelezését, szállítását

**A pályázat első 3 helyezettjének megvalósítási tervét (modelljét) a Megbízó vagy az általa kijelölt szervezete nyilvánosságra hozza.**

**A megvalósításra kerülő nyertes pályázat pályázója ingyenes felhasználási jogot enged a pályázat kiírója és megbízója részére. A nyertes pályamű költségmentesen a Fővárosi Önkormányzat tulajdonába kerül. A nyertes pályázó** **a szerzői jogról szóló törvényben biztosított személyhez fűződő jogokon kívül egyéb igény érvényesítésére nem jogosult.**

**4. A pályázat lebonyolítása**

**4. 1. A pályázat benyújtásának módja, határideje**

A pályázat benyújtása digitálisan (PDF-formátumban) történik.

Az elkészített pályázat dokumentumait **digitális formában 2018. május 20-án 24:00 óráig** kell elküldeni a következő e-mail címre: szerdahelyi.mark@mail.btm.hu.

**4. 2. A pályaművek díjazása**

Megbízó a pályázat első 3 helyezettjének fejenként bruttó 500 000 Ft díjat biztosít, az ebből a körből kiválasztott nyertes pályázó pályaműve pedig megvalósításra kerül.

**A pályázat kiírója és a Megbízó fenntartja magának a jogot, hogy a szükséges engedélyek és hozzájárulások esetleges hiánya miatt a nyertes pályamű tényleges megvalósításától elálljon.**

**4. 3. A pályaművek elbírálása, eredményhirdetés**

A pályázók azzal, hogy pályaművüket benyújtották, alávetik magukat a pályázati kiírás feltételeinek, a szükséges engedélyeztetési folyamatnak, a Bíráló Bizottság és a Megbízó döntésének.

A beérkezett pályaműveket **első körben 2018. május 25-ig** értékeli az erre felkért szakmai Bíráló Bizottság, amelynek tagjai:

Dr. Farbaky Péter főigazgató, Budapesti Történeti Múzeum

Dr. Tóth Anikó régész Budapesti Történeti Múzeum Középkori Osztály

Wehner Tibor művészettörténész

Széri – Varga Géza szobrászművész

Lampert Rózsa Hajnalkaépítész, önkormányzati tanácsadó, Fővárosi Önkormányzat - Főpolgármesteri Iroda

Nagyné Varga Melinda főosztályvezető,

Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály

Theisz Bálint Attila irodavezető,

Budapest Főváros III. kerület Óbuda – Békásmegyer Önkormányzata Polgármesteri Kabinet Iroda

A szakértők első körben – figyelembe véve a megvalósíthatóságot is – 3 pályaművet választanak ki. Ezen pályázók megnevezése **2018. június 1-ig** bezárólag megtörténik, az érintetteket a BTM – Budapest Galéria értesíti. A kivitelezésre szánt alkotások modelljeinek beadási határideje **2018. július 1**. (Budapest Galéria Varga Imre Gyűjteménye, 1033 Budapest, Laktanya utca 7.).

**A végső döntést (második kör)** a 3 pályamű és a beadott modellek alapján a Megbízó hozza meg **(2018. július 15-ig).**

A Megbízó erre irányuló kérése esetén az alkotók személyesen is megvédhetik pályaművüket a Megbízó képviselői előtt. Ebben az esetben az időpontot a Megbízó adja meg.

**A tervezett avatás: 2018. november 30.**

**A pályázati győztest a Megbízó 2018. július 15-én nevezi meg.**

Az eredményről a BTM – Budapest Galéria értesíti a pályázókat.

A pályázat győztesével a Budapesti Történeti Múzeum köti meg a kiviteli szerződést.

**A tervezett időpontok a szükséges engedélyek, hozzájárulások beszerzésétől és a megvalósíthatóságtól függően változhatnak!**

**A pályázat kiírója és Megbízója fenntartja a jogot, hogy amennyiben nem találja megfelelőnek a beérkezett művek színvonalát, a pályázatot eredménytelenné nyilvánítsa. Döntése ellen fellebbezésnek helye nincs.**

**5. Benyújtandó munkarészek az első körben**

**–** látványterv, műszaki dokumentáció

**–** műleírás(ok)

**–** költségelőirányzat

**–** rövid, legfeljebb néhány oldalas (PDF-formátumú) prezentáció saját munkásságról

Mindezeket 2 darab PDF-ben a fenti e-mail címre kérjük elküldeni, külön a pályázati anyagot és külön a személyes munkásságot röviden ismertető prezentációt. Az anyagokat tartalmazó e-mail melléklete **maximum 10 MB** lehet, kérjük, hogy a a tárgyi rovat tartalmazza a **„Árpád”** nevet.

**6. Benyújtandó modell a második körben:**

Az alkotás 1:5 méretarányú terve.

**7.** **A két forduló bírálatának szempontrendszere**

**–** a tervezet pályamű művészi színvonala, eredetisége

**–** a kiírás tárgyának a mai kor nyelvén és eszköztárával történő egyéni, magas művészi színvonalú megjelenítése

**–** a pályaműnek a helyszínhez való kapcsolódása, harmóniája

**–** a határidő betartása, a költségek illeszkedése az előirányzathoz

Budapest, 2018. március 29.